《过兰亭书堂》
宋代·刘度

兰亭拟金谷，逸少比季伦。
史臣作此语，无异屠沽人。
君看兰亭墨，岁久迹岂陈。
当时本嬉戏，后世乃见真。
我行适春暮，及此禊饮辰。
墨池奏环玦，书堂暗松筠。
堂有有遗像，俨坐遗冠巾。
情知金堂仙，可望不可亲。
物色倘见之，欲去犹逡巡。

作者简介：湖州长兴人，字汝一。高宗绍兴十五年制科荐登进士。为秘书省校书郎。历官台谏，金人败盟，条陈三策，不报。孝宗即位，抗疏陈《春秋》正始之道。有《传言鉴古》及杂文。